ΓΡΑΠΤΗ ΕΡΩΤΗΣΗ E-2830/01

υποβολή: Bernd Lange (PSE) προς την Επιτροπή

(11 Οκτωβρίου 2001)

Θέμα: Διατάξεις εφαρμογής για τη μεταφορά της οδηγίας 98/69/ΕΚ

Πληθαίνουν συνεχώς οι διαμαρτυρίες για καθυστερήσεις κατά την μεταφορά της οδηγίας 98/69/ΕΚ(1) σε ορισμένα κράτη μέλη. Οι καθυστερήσεις αυτές αφορούν την εξέταση ήδη εγκεκριμένων οχημάτων (in use compliance), δεδομένου ότι στον τομέα αυτό δενφίστανται προδιαγραφές μεταφοράς.

Η συζήτηση αυτού του θέματος, κατά τη συνάντηση των ευρωπαϊκών αρχών έγκρισης τύπου οχημάτων που διεξήχθη στις 6 και 7 Ιουνίου 2001 στο Όσλο, μάλλον καθυστέρησε ακόμη περισσότερο παρά προήγαγε την επεξεργασία ευρωπαϊκών διατάξεων εφαρμογής. Είναι επίσης πιθανόν να προκαλέσει προβλήματα η ανάπτυξη συγκρίσιμων κανόνων στα κράτη μέλη.

Γνωρίζει η Επιτροπή αυτή την καθυστέρηση στην μεταφορά της οδηγίας 98/69/ΕΚ·

Εάν ναι, ποια μέτρα προτίθεται να λάβει η Επιτροπή για αυτό το θέμα·

Δεν θα ήταν σκόπιμο να επεξεργασθεί η Επιτροπή συγκεκριμένες διατάξεις εφαρμογής για την οδηγία, για να μπορέσουν ναιοθετηθούν από τα κράτη μέλη·

(1) ΕΕ L 350 της 28.12.1998, σελ. 1.

Απάντηση του κ. Liikanen εξ ονόματος της Επιτροπής

(29 Νοεμβρίου 2001)

Η Επιτροπή καταβάλλει συνεχείς προσπάθειες για τη συμπλήρωση των τεχνικών προδιαγραφών της οδηγίας 70/220/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των κρατών μελών οι οποίες αφορούν στα μέτρα που πρέπει να ληφθούν κατά της μολύνσεως του αέρος από τα αέρια που προέρχονται από κινητήρες με επιβαλλόμενη ανάφλεξη με τους οποίους είναι εφοδιασμένα τα οχήματα με κινητήρα(1), όπως τροποποιήθηκε ειδικότερα με την οδηγία 98/69/ΕΚ του Κοινοβουλίου και του Συμβουλίου της 13ης Οκτωβρίου 1998. Η οδηγία 98/69/ΕΚ έχει ενσωματωθεί στην εθνική νομοθεσία όλων των κρατών μελών.

Ειδικότερα, οιπηρεσίες της Επιτροπής εργάζονται για την επίλυση των θεμάτων που αφορούν τη δοκιμή συμμόρφωσης οχημάτων εν κυκλοφορία. Εντούτοις, είναι δυσχερής η εξεύρεση κοινής θέσης των κρατών μελών όσον αφορά τον ορισμό του οχήματος που θεωρείται ακραία πηγή εκπομπών (βλ. παράγραφο 3.1. του προσαρτήματος 4 του παραρτήματος Ι της οδηγίας 98/69/ΕΚ). Ως εκ τούτου, η εν λόγω ειδική πτυχή της οδηγίας 98/69/ΕΚ δεν έχει εφαρμοσθεί ακόμη μέσω τροποποιητικής οδηγίας.

Νωρίτερα κατά τη διάρκεια του έτους, η Επιτροπήπέβαλε μια δέσμη προτεινόμενων τροποποιήσεων της οδηγίας 70/220/ΕΟΚ στην Επιτροπή Προσαρμογής στην Τεχνική Πρόοδο (ΕΠΤΠ). Μεταξύ άλλων, με τη δέσμη αυτή συμπληρώνονται τα προσαρτήματα 3 και 4 του παραρτήματος Ι της εν λόγω οδηγίας, όσον αφορά τη δοκιμή συμμόρφωσης οχημάτων εν κυκλοφορία. Εντούτοις, δεδομένου ότι δενπήρξε δυνατότητα επίτευξης συμφωνίας σχετικά με τον ορισμό του οχήματος που θεωρείται ακραία πηγή εκπομπών, η λήψη απόφασης για την πρόταση αναβλήθηκε. Η Επιτροπή ελπίζει ότι θέμα θα επιλυθεί κατά την επόμενη συνεδρίαση της ΕΠΤΠ η οποία έχει προγραμματισθεί για την τρίτη εβδομάδα του Δεκεμβρίου 2001.

Όσον αφορά τη δοκιμή συμμόρφωσης οχημάτων εν κυκλοφορία, είναι ευνόητο ότι προς το παρόν η εφαρμογή της στα κράτη μέλη είναι σχεδόν ανύπαρκτη. Η εν λόγω δομική αφορά τα οχήματα που τέθηκαν σε κυκλοφορία μετά την 1η Ιανουαρίου 2000, ενώ οι αρχές αναμένουν την επισήμανση τύπων οχημάτων που θα έχουν κυκλοφορήσει σε ικανό αριθμό στην οδό και θα έχουν διανύσει επαρκείς αποστάσεις (έως 80 000 χιλιόμετρα (km)).

Κατά τη συνάντηση των Ευρωπαϊκών Αρχών Έγκρισης Τύπου (TAAM) στο Όσλο, στις 7 Ιουνίου 2001, συζητήθηκε πράγματι το τεχνικό περιεχόμενο της οδηγίας 98/69/ΕΚ, αλλά σε σχέση με μια προτεινόμενη ερμηνεία της KBA (Kraftfahrt-Bundesamt) σχετικά με τη διεξαγωγή της δοκιμής συμμόρφωσης οχημάτων εν κυκλοφορία βάσει του περιεχομένου της οδηγίας 98/69/ΕΚ. Οι Αρχές συζητούν επίσης τις διαδικασίες εξορθολογισμού της δοκιμής συμμόρφωσης οχημάτων εν κυκλοφορία ώστε να αποφευχθεί η επανάληψη της δοκιμής του ίδιου τύπου οχήματος στα διάφορα κράτη μέλη. Τα κράτη μέλη είναι αρμόδια για την ορθή και εναρμονισμένη εφαρμογή των οδηγιών. Οι συναντήσεις των Ευρωπαϊκών Αρχών Έγκρισης Τύπου αποτελούν ένα ενδεδειγμένο πλαίσιο για την επίλυση προβλημάτων που αφορούν την κοινή εφαρμογή των οδηγιών.

(1) ΕΕ L 76 της 6.4.1970.